Aangesien Swede met sy relatief lae bevolkingsdigtheid duidelik van Sentraal-Europa se digbevolkte lande verskil, is duur hoëspoedspoorlyne hier ekonomies nie vatbaar nie, terwyl die bou van só 'n hoëspoednetwerk in die bergagtige Sweedse landskap met sy talle heuwels ook in tegniese opsig baie koste-intensief sou wees. Die koste vir só 'n verbinding tussen die twee grootste stede in die land, Stockholm en Göteborg, is in die 1990's op sowat 9 miljard Sweedse kroon (SKR) beraam (rytuie ingesluit).